[{"text_idx": "#000001", "text": "Veel mo\u0303ned aastad tagasi oli kaameraturul va\u0308ikeste kaamerate segmendis tu\u0308hi koht \u2013 nimelt puudusid no\u0303udlikule amato\u0308o\u0308rile vo\u0303i professionaalsele fotograafile mo\u0303eldud rinnataskukaamerad. Kompaktid olid kas liiga suured ning pakkusid ainult marginaalselt paremat pildikvaliteeti tavaliste taskukaameratega vo\u0303rreldes vo\u0303i olidki tavalised taskukaamerad, mis ei omanud praktiliselt mitte mingisugust manuaalset kontrolli ning millega sai teha adekvaatset va\u0308ljatru\u0308kki kuni topelt-postkaart formaati."}, {"text_idx": "#000002", "text": "Ta\u0308naseks on saanud korraliku, asjatundjale ja kasvo\u0303i elukutseliselegi sobiliku kaameraga hakkama praktiliselt ko\u0303ik kaameratootjad. Valikut on palju ja sellest tulenevalt valiku langetamine keerulisem kui varem. Nikon on just hiljuti uuendanud oma P (Performance) seeria kompakti, andes uuele mudelile vo\u0303rreldes eelka\u0308ijaga suurema, kuid madalama resolutsiooniga sensori ning RAW formaadi \u2013 muudatused, mis to\u0303stavad uue P330 rinnataskukaamerate tippklassi."}, {"text_idx": "#000003", "text": "Uus P330 on kompaktne kaamera igas selle mo\u0303iste parimas mo\u0303ttes \u2013 mo\u0303o\u0303tudelt mahub ta vabalt nii rinna- kui pu\u0308ksitaskusse ning kaalult ei ole raskem, kui lihtsamad kompaktkaamerad vo\u0303i nii mo\u0303nedki nutitelefonid."}, {"text_idx": "#000004", "text": "Kaamera korpus on robustne, eesolev kummia\u0308a\u0308r on ha\u0308sti paigutatud ning sellest tulenevalt on kaamerat kasvo\u0303i u\u0308he ka\u0308ega mugav hoida. Ha\u0308sti on ka paigutatud nupud, kasutada on antud lausa kaks reguleerimisratast ning va\u0308lgu va\u0308ljato\u0303stmiseks on eraldi mehhaaniline lu\u0308liti."}, {"text_idx": "#000005", "text": "Kaamera eespool olev funktsiooninupp on seadistatav, kuid sellest ra\u0308a\u0308gin pisut hiljem. Ekraan on selge ning ootuspa\u0308rases 3\u201c mo\u0303o\u0303dus. 24-120mm fookusvahemik on praktiline, andes vo\u0303imaluse pildistada kitsastest ta\u0308navatest kuni o\u0303lad-pea tu\u0308u\u0308pi portreedeni ning avavahemik f1.8-f5.6 koos suure sensori ja stabilisaatoriga vo\u0303imaldavad pilti teha kasvo\u0303i o\u0308o\u0308sel ta\u0308naval. Lisatud on ka juba standardiks muutumas GPS, kuid autori arvates oleks WiFi olnud praktilisem."}, {"text_idx": "#000006", "text": "Kompaktkaamera standardi ja\u0308rgi suur ning ta\u0308napa\u0308eva mo\u0303istes madala resolutsiooniga (teisiso\u0303nu ho\u0303re) sensor koos ta\u0308hendavad, et tegemist on o\u0303nnestunud sensoriga. Pildid on mu\u0308ravabad kuni ISO 400 ning mul ei oleks absoluutselt hirmu topelt-postkaarti va\u0308lja tru\u0308kkida ISO 1600 juures."}, {"text_idx": "#000007", "text": "Pildid on mu\u0308ravabad kuni ISO 400 ning mul ei oleks absoluutselt hirmu topelt-postkaarti va\u0308lja tru\u0308kkida ISO 1600 juures."}, {"text_idx": "#000008", "text": "12Mp sensor koos kvaliteetse optikaga vo\u0303imaldab muretult va\u0308lja tru\u0308kkida A4 formaadis pilte mis oma kvaliteedilt ei ja\u0308a\u0308 oluliselt alla peegelkaameraga tehtud piltidele. Ning kvaliteetne see optika on \u2013 detailihulk u\u0308letab ootused ning jaotus on u\u0308htlane ja va\u0308rviabberatsioone on va\u0308he."}, {"text_idx": "#000009", "text": "Kompaktkaamerale omaselt on kontrast ko\u0303rge ning see omakorda ta\u0308hendab, et du\u0308naamiline ulatus (u\u0308leminek heledatelt tumedatele aladele) on piiratud. Va\u0308rvid tunduvad ta\u0308psed ning valgetasakaal usaldatav. U\u0308ldiselt, pildikvaliteedi osas saabki seda kaamerat vaid kiita, kuna pildikvaliteet kompaktkaamera puhul on alati kompromiss suuruse/kaasaskantavuse ning va\u0308ljatru\u0308ki kvaliteedi vahel ja kui rinnataskukaamera vo\u0303ib teha kvaliteetse A4 tru\u0308ki enamikus valgusoludes, siis mida saab talle ette heita?"}, {"text_idx": "#000010", "text": "Implementeeritud va\u0308lk on oma juhtarvult adekvaatne ning Nikonile omaselt usaldusva\u0308a\u0308rne. Nagu teistel kompaktkaameratel on RAW formaadis moonutused ja vinjeteerumine suured, kuid need on korrigeeritavad pildito\u0308o\u0308tlusprogrammides."}, {"text_idx": "#000011", "text": "Nikon P330 kasutamine tekitas hulga vastakaid emotsioone. Mulle meeldis va\u0308ga eelpool mainitud kahe valikuratta paigutus, kuid kui sa ei kasuta manuaalrez\u030ciimi, siis on pealmine ratas po\u0303himo\u0303tteliselt kasutu \u2013 hea oleks olnud, kui selle ratta funktsionaalsust saaks menu\u0308u\u0308st seadistada."}, {"text_idx": "#000012", "text": "Kuigi kaameral on suur hulk nuppe on puudu minu arust olulisim seadistustest \u2013 ISO. Kuna kaameral on funktsiooninupp, siis mina paigutasin ISO valimise sinna alla, kuid isegi siis oli ISO vahetamine ka\u0308igu pealt kohmakas, vajades tagumise valikuratta opereerimist koos nupuvajutusega. Kui ma peaksin kaamerat pikemalt kasutama, siis ma ja\u0308taksin ISO automaatseks ning kasutaksin funktsiooninuppu mo\u0303neks muuks funktsiooniks."}, {"text_idx": "#000013", "text": "Kuigi kaamera autofookus on vo\u0303rreldes harilike kompaktkaameratega kiire, olen ma siiski na\u0308inud kiiremini teravustavaid kompaktkaameraid. Kuna fookus on reeglina ta\u0308pne, siis ma selle kallal ei nuriseks, kuid pildi (eriti RAW formaadis pildi) kaardile kirjutamise kiirus on aeglane ning vo\u0303ib tekitada olukorra, kus 4-5 sekundit (RAW puhul) pilti teha ei saa. See tundub olevat kinni puhvri suuruses ning usutavalt on va\u0308hem probleemne kasutades va\u0308ga kiireid kaarte vo\u0303i jpeg fine seadistust. RAW failid on suured, 25 ja enam megabaiti."}, {"text_idx": "#000014", "text": "Mulle meeldis va\u0308ga ka eelpool mainitud mehhaaniline lu\u0308liti va\u0308lgu va\u0308ljato\u0303stmiseks \u2013 kuigi P330 va\u0308lk on ta\u0308psem, kui kompaktkaamera va\u0308lgud harilikult, siis ma eelistaksin ikkagi ise valida millal too otsutab va\u0308lja hu\u0308pata."}, {"text_idx": "#000015", "text": "Veel va\u0308ike u\u0308ks etteheide tuleb akulaadija suunal \u2013 kuna aku, mis kaameraga kaasas on, teeb kirjade ja\u0308rgi ca. 200 pilti (minu kogemusel pigem rohkem, kuid ma teen enamuses va\u0308lguta ning ei vaata liialt kaamerast tehtud pilte) siis paljud reisihuvilised ostavad to\u0303ena\u0308oliselt lisaaku ning kuna laadija on USB po\u0303hine, siis peab aku laadimiseks kaameras olema."}, {"text_idx": "#000016", "text": "Palju plusspunkte vo\u0303ib anda stabilisaatori eest mis lubab nii pisikest kaamerat pildistada peegelkaamerale omastel sa\u0308riaegadel. Automaatika on va\u0308ga ta\u0308pne. Esmakasutusel tundus sisse-va\u0308ljalu\u0308litus tu\u0308likalt ka\u0308ivat, no\u0303udes tihti mitut vajutust, kuid kasutamise ka\u0308igus harjusin vajutama ku\u0308u\u0308nega. Sedatu\u0308u\u0308pi etteheidet saaks teha ka teistele sama klassi kaameratele ning usutavasti on taskukaamera puhul pigem oluline, et ta taskus ka\u0308ima ei la\u0308heks."}, {"text_idx": "#000017", "text": "Sarnaselt teiste suurte tootjate peenematele taskukaameratele on see kaamera rohkem, kui summa tema osadest. P330 pildikvaliteet u\u0308letas mu ootusi tugevalt ning seda emotsiooni kinnistas kaamera kompaktsus ning elegantne lihtsus. Kokkuvo\u0303tvalt, see kaamera sobib ta\u0308pselt juba turul olevate kaamerate vahele \u2013 Panasonic LX7 kompaktkaamerast on ta va\u0308iksem, Sony RX100 aparaadist on ta odavam ning Canon S110 kaamerast kohmakam kasutada, kuid pildikvaliteedilt pisut parem. Ja nii ta tundubki, pigem evolutsiooniline kui revolutsiooniline kaamera."}, {"text_idx": "#000018", "text": "Nikon Coolpix P330 must Photopointis: 399\u20ac"}, {"text_idx": "#000019", "text": "Nikon Coolpix P330 valge Photopointis: 399\u20ac"}, {"text_idx": "#000020", "text": "Minimalistlik Razer Anansi klaviatuur pakub po\u0308idlamo\u0303nu"}, {"text_idx": "#000023", "text": "Technics AZ60M2 juhtmevabad klapid on kogenud ko\u0303rvadele"}, {"text_idx": "#000026", "text": "Huawei Band 8 aktiivsusmonitor \u2013 ilus ent pisiprobleemidega nutimasin su randmel"}, {"text_idx": "#000029", "text": "Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-ma\u0308ngijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.\nKui soovid, et Digitest kirjutaks ka sinu toodetest, siis vo\u0303ta u\u0308hendust - info@digitest.ee"}]